memorandum - sudije

Број: 182/5-1

Београд, 27.03.2014. год.

**ЗАЈЕДНИЦАМА РУКОМЕТНИХ СУДИЈА И КОНТРОЛОРА РУКОМЕТНИХ САВЕЗА ВОЈВОДИНЕ, БЕОГРАДА, ЦЕНТРАЛНЕ СРБИЈЕ, КОСОВА И МЕТОХИЈЕ**

**ОСНОВНИМ ЗАЈЕДНИЦАМА РУКОМЕТНИХ СУДИЈА И КОНТРОЛОРА**

***Предмет:*** Испит за стицање звања регионални /

национални судија / контролор

Поштовани,

На основу Одлуке Управног одбора ЗСиК РСС од 15.03.2014. године, Стручно лекторска комисија ЗСиК РСС спровешће полагање теоретског дела испита за стицање звања рукометног судије, односно рукометног контролора, националне и регионалне категорије.

**Испит ће бити одржан за време одржавања летњег едукативног кампа** за судије и контролоре, **у Крагујевцу**, хотел ''Шумарице'', Десанкин венац бб, дана **12.07.2014. године (СУБОТА)**, са почетком **од 12.00 часова**. Евиденција присуства кандидата и јављање Испитној комисији обавезна је на сат времена пре почетка испита. Ради приступања испиту неопходно је да кандидати код себе имају судијску легитимацију (чланску карту ЗСиК РСС) са уредно унетим свим потребним подацима.

**Право полагања испита**, као и обавезу достављања превиђене документације, заинтересоване судије и контролори имају у складу са одредбама Правилника о удруживању у Заједницу судија и контролора РСС, и то:

* кандидати за стицање звање РЕГИОНАЛНОГ РУКОМЕТНОГ СУДИЈЕ, у складу са одредбама члана 76. Правилника;
* кандидати за стицање звања НАЦИОНАЛНОГ РУКОМЕТНОГ СУДИЈЕ, у складу са одредбама члана 77. Правилника;
* кандидати за стицање звања РЕГИОНАЛНОГ РУКОМЕТНОГ КОНТРОЛОРА, у складу са одредбама члана 100. Правилника;
* кандидати за стицање звања НАЦИОНАЛННОГ РУКОМЕТНОГ КОНТРОЛОРА, у складу са одредбама члана 101. Правилника.

**Обрасци** потребни за исправно и уредно сачињавање документације за полагање испита могу се преузети у електронском облику са званичног интернет сајта Рукометног савеза Србије (налазе се у одељку: судије/акта и обрасци).

**Обједињене пријаве за кандидате за свог подручја** (списак кандидата са сагласношћу за полагање испита), заједнице судија и контролора РСВ, РСБ, РСЦС и РСКиМ треба да доставе путем електронске поште на службену адресу Заједнице судија и контролора РСС (**zsikrss@gmail.com**), најкасније до 15.05.2014. године. У пријави треба навести следеће податке: име и презиме кандидата, датум рођења, место становања, основну заједницу судија којој кандидат припада, те категорију за коју полаже.

**Предвиђену документацију** у изворном облику кандидати су дужни да доставе лично или путем пост експрес пошиљке најкасније до 30.05.2014. године, на адресу ЗАЈЕДНИЦЕ СУДИЈА И КОНТРОЛОРА РСС, 11000 Београд, Обилићев венац 4/II, са назнаком ''ДОКУМЕНТАЦИЈА ЗА ПОЛАГАЊЕ ИСПИТА - н/р секретару ЗСиК РСС''. Достава документације електронским путем није могућа!

**Чланарина за полагање испита износи:**

* за полагање регионалне категорије (судије и контролори) 1.500,00 динара
* за полагање националне категорије (судије и контролори) 3.000,00 динара

ЧЛАНАРИНА ЗА ПОЛАГАЊЕ ИСПИТА се уплаћује искључиво на текући рачун Заједнице судија и контролора РСС број: **355-1127477-87**, са назнаком: ИСПИТ ЗА ПОЛАГАЊЕ КАТЕГОРИЈЕ, позив на број: 07-2013. Готовинске уплате на лицу места се неће примати!

У случају евентуалне потребе за додатним информацијама можете се обратити секретару ЗСиК РСС, Мирославу Јанковићу (064/8827298), радним даном од 11.00 до 14.00 часова.

Спортски поздрав!

**Председник Стручно лекторске комисије**

**Заједнице судија и контролора РСС**

ВЛАДО ПЕНДИЋ, с.р.